stanford-oval/wikipedia huggingface dataset:
รายชื่อเลขาธิการนายกรัฐมนตรีของไทย

ระวังสับสนกับ รายชื่อเลขาธิการคณะรัฐมนตรีของไทย
| เลขาธิการนายกรัฐมนตรี แห่งราชอาณาจักรไทย |
| --- | --- |
ตราราชการ
ผู้ดำรงตำแหน่งคนปัจจุบัน พรหมินทร์ เลิศสุริย์เดช ตั้งแต่ 6 กันยายน พ.ศ. 2566 (1 ปี 5 เดือน 3 วัน)
ผู้เสนอชื่อ: นายกรัฐมนตรีไทย
ผู้แต่งตั้ง: คณะรัฐมนตรีไทย
ผู้ประเดิมตำแหน่ง: พันโท ไชย ประทีปะเสน
สถาปนา: 1 พฤศจิกายน พ.ศ. 2485 (82 ปี 3 เดือน 8 วัน)
เว็บไซต์: สำนักเลขาธิการนายกรัฐมนตรี
เลขาธิการนายกรัฐมนตรี เป็นตำแหน่งข้าราชการการเมือง สังกัดสำนักเลขาธิการนายกรัฐมนตรี เริ่มแต่งตั้งเมื่อปี พ.ศ. 2485 เดิมใช้ชื่อตำแหน่งว่า เลขาธิการทำเนียบนายกรัฐมนตรี สังกัดสำนักทำเนียบนายกรัฐมนตรี และ เลขาธิการบริหารนายกรัฐมนตรี สังกัด สำนักบริหารนายกรัฐมนตรี ตั้งแต่ปี พ.ศ. 2502 ต่อมาในปี พ.ศ. 2508 จึงได้ยุบรวม 2 หน่วยงานเข้าด้วยกันเป็นสำนักเลขาธิการนายกรัฐมนตรี และมีตำแหน่งเลขาธิการนายกรัฐมนตรี เป็นผู้บังคับบัญชาสูงสุด
เลขาธิการนายกรัฐมนตรี

| 0 | 1 | 2 | 3 | 4 | 5 |
| --- | --- | --- | --- | --- | --- |
| ลำดับ  (สมัย)  | รูป | รายนาม | นายกรัฐมนตรี | เริ่มวาระ | สิ้นสุดวาระ |
| 1 |  | พันโท ไชย ประทีปะเสน | จอมพล ป. พิบูลสงคราม | 1 พฤศจิกายน พ.ศ. 2485 | 1 กุมภาพันธ์ พ.ศ. 2487 |
| 2 |  | พันเอก ศิลป์ รัตนพิบูลชัย | จอมพล ป. พิบูลสงคราม | 1 กุมภาพันธ์ พ.ศ. 2487 | 1 สิงหาคม พ.ศ. 2487 |
| 3 |  | ทองเปลว ชลภูมิ | ควง อภัยวงศ์ | 12 สิงหาคม พ.ศ. 2487 | 12 มีนาคม พ.ศ. 2488 |
| 4 |  | เชียด อภัยวงศ์ | ควง อภัยวงศ์ ทวี บุณยเกตุ ม.ร.ว.เสนีย์ ปราโมช ปรีดี พนมยงค์ | 12 มีนาคม พ.ศ. 2488 | 8 พฤษภาคม พ.ศ. 2489 |
| 5 |  | หม่อมหลวงขาบ กุญชร | จอมพล ป. พิบูลสงคราม | 1 เมษายน พ.ศ. 2497 | 12 กรกฎาคม พ.ศ. 2498 |
| 6 |  | ฉาย วิโรจน์ศิริ | จอมพล ป. พิบูลสงคราม | 12 กรกฎาคม พ.ศ. 2498 | 16 กันยายน พ.ศ. 2500 |
| 7 |  | กัลย์ อิศรเสนา ณ อยุธยา | พจน์ สารสิน | 30 กันยายน พ.ศ. 2500 | 31 ธันวาคม พ.ศ. 2500 |
เลขาธิการทำเนียบนายกรัฐมนตรี

| 0 | 1 | 2 | 3 | 4 | 5 |
| --- | --- | --- | --- | --- | --- |
| ลำดับ  (สมัย)  | รูป | รายนาม | นายกรัฐมนตรี | เริ่มวาระ | สิ้นสุดวาระ |
| 8 |  | พันเอก แสวง เสนาณรงค์ | ถนอม กิตติขจร | 18 มกราคม พ.ศ. 2501 | พ.ศ. 2502 |
| 9 |  | พลตรี เนตร เขมะโยธิน | สฤษดิ์ ธนะรัชต์ | 16 กุมภาพันธ์ พ.ศ. 2502 | พ.ศ. 2506 |
| 10 |  | พลตรี ชูศักดิ์ วัฒนรณชัย | ถนอม กิตติขจร | พ.ศ. 2506 | พ.ศ. 2508 |
เลขาธิการบริหารนายกรัฐมนตรี

| 0 | 1 | 2 | 3 | 4 | 5 |
| --- | --- | --- | --- | --- | --- |
| ลำดับ  (สมัย)  | รูป | รายนาม | นายกรัฐมนตรี | เริ่มวาระ | สิ้นสุดวาระ |
| 11 |  | พลโท อัมพร จินตกานนท์ | จอมพลถนอม กิตติขจร | 16 กุมภาพันธ์ พ.ศ. 2502 | พ.ศ. 2506 |
| 12 |  | สงวน จันทรสาขา | จอมพลถนอม กิตติขจร | 1 กันยายน พ.ศ. 2506 | พ.ศ. 2508 |
แหล่งข้อมูลอื่น

เว็บไซต์สำนักเลขาธิการนายกรัฐมนตรี  เก็บถาวร 2010-08-18 ที่ เวย์แบ็กแมชชีน
อภิชาติ คุณวัฒน์บัณฑิต, ประวัติสำนักเลขาธิการนายกรัฐมนตรี, เอกสารวิชาการส่วนบุคคล :สถาบันพระปกเกล้า
ไทปาเกิร์ล

2022 เพลงโดยแบล็กพิงก์
| "ไทปาเกิร์ล"> เพลงโดยแบล็กพิงก์.จากอัลบั้มบอร์นพิงก์ |
| --- | --- |
วางจำหน่าย: 16 กันยายน 2022
แนวเพลง:  ฮิปฮอป  แทร็ป  อิเล็กทรอนิกส์ 
ความยาว: 3:00
ค่ายเพลง: วายจี อินเตอร์สโคป
ผู้ประพันธ์เนื้อเพลง:  เบกกา บูม 
โปรดิวเซอร์:  โทมินซ็อก  บูม 

วิดีโอเสียง
"ไทปาเกิร์ล" ที่ยูทูบ
 
"ไทปาเกิร์ล" (อังกฤษ: Typa Girl) เป็นเพลงที่บันทึกเสียงโดยเกิร์ลกรุปเกาหลีใต้ แบล็กพิงก์ เป็นเพลงลำดับที่สามจากสตูดิโออัลบั้มที่สอง บอร์นพิงก์ (2022) ซึ่งวางจำหน่ายเมื่อวันที่ 16 กันยายน 2022 ผ่านสังกัดวายจีและอินเตอร์สโคป "ไทปาเกิร์ล" เป็นเพลงฮิปฮอปและอิเล็กทรอนิกส์ที่มีจังหวะแทร็ป เขียนโดยเบกกา บูม และผลิตโดยโทมินซ็อก ร่วมกับบูม
"ไทปาเกิร์ล" ขึ้นสูงสุดที่อันดับ 16 บนชาร์ต บิลบอร์ด โกลบอล 200 และติดสิบอันดับแรกในฮ่องกง อินโดนีเซีย มาเลเซีย ฟิลิปปินส์ สิงคโปร์ และเวียดนาม ถึงแม้เพลงจะไม่ได้เข้าชาร์ตบิลบอร์ด ฮอต 100 แต่ก็สามารถเปิดตัวที่อันดับ 14 บนชาร์ตบับบลิงอันเดอร์ฮอต 100
เบื้องหลัง

"ไทปาเกิร์ล" ได้รับการประกาศให้เป็นเพลงลำดับที่สามของ บอร์นพิงก์ เมื่อวันที่ 7 กันยายน 2022 ผ่านบัญชีสื่อสังคมอย่างเป็นทางการของแบล็กพิงก์ เพลงวางจำหน่ายพร้อมกับอัลบั้มในวันที่ 16 กันยายน 2022 ผ่านสังกัดวายจีและอินเตอร์สโคป และยังถูกบรรจุในรายชื่อเพลงสำหรับเล่นคอนเสิร์ต บอร์นพิงก์เวิลด์ทัวร์ (2022–23)
การวางองค์ประกอบเพลง

"ไทปาเกิร์ล"
"ไทปาเกิร์ล" เป็นเพลงฮิปฮอปและอิเล็กทรอนิกส์ เขียนด้วยคีย์จีเมเจอร์และเร็ว 132 จังหวะต่อนาที เพลงเขียนและผลิตโดยเบกกา บูม ร่วมกับโทมินซ็อกที่ร่วมผลิตเพิ่มเติม ในบทสัมภาษณ์กับนิตยสาร วาไรตี บูมกล่าวว่าเธอทำเดโมเพลงดังกล่าวในปี 2021 ที่สตูดิโอของเดอะแบล็กเลเบิล และเดิมทีเธอ "คิดว่าลิซ่าอาจจะใช้มันเป็นซิงเกิลถัดไปของเธอ" และยังอธิบายเพิ่มเติมว่าเป็น "เพลงพลังของผู้หญิง" เดอะโคเรียเฮรัลด์ บรรยายรูปแบบเพลงว่าเป็น "ฮาร์ดคอร์ฮิปฮอป" ในเนื้อเพลงพูดถึง "ผู้หญิงที่มีอำนาจและร่ำรวยที่สามารถดึงดูดผู้ชายและทำให้เขาตกอยู่ภายใต้มนต์สะกดได้อย่างไร"
การตอบรับ

เดวอน อาเบลแมน จาก ทีนโว้ก ยกย่อง "ไทปาเกิร์ล" ในฐานะเพลงทรงพลังที่แสดงให้เห็นถึง "การเล่นคำอย่างมั่นใจอันชาญฉลาด" ซึ่งเป็นลายเซ็นเฉพาะของแบล็กพิงก์
| บทวิจารณ์ | รายชื่อ | อันดับ | อ>  |
| --- | --- | --- | --- |
| ทีนโว้ก | 79 เพลงเคป็อปยอดเยี่ยมแห่งปี 2022 | — |  |
พฤติการณ์เชิงพาณิชย์

"ไทปาเกิร์ล" เปิดตัวที่อันดับ 16 บนชาร์ต บิลบอร์ด โกลบอล 200 และอันดับที่ 13 บนชาร์ต บิลบอร์ด โกลบอลคลูชันยูเอส ในเกาหลีใต้ เพลงเปิดตัวที่อันดับ 140 และขึ้นสูงสุดที่อันดับ 93 บนเซอร์เคิลดิจิทัลชาร์ต และปรากฏบนชาร์ตเพลง บิลบอร์ด ของเกาหลีใต้ที่อันดับ 20 ด้วย "ไทปาเกิร์ล" เปิดตัวที่อันดับ 93 บนชาร์ตซิงเกิลแห่งสหราชอาณาจักร กลายเป็นเพลงที่สิบเอ็ดของแบล็กพิงก์บนชาร์ตนี้ ในสหรัฐ เพลงไม่ได้เข้าชาร์ตบิลบอร์ด ฮอต 100 แต่ก็สามารถเปิดตัวที่อันดับ 14 บนชาร์ตบับบลิงอันเดอร์ฮอต 100 นอกจากนั้นยังติดสิบอันดับแรกในฮ่องกง อินโดนีเซีย มาเลเซีย ฟิลิปปินส์ สิงคโปร์ และเวียดนาม
การนำมาร้องใหม่

นักร้อง-นักแต่งเพลงชาวอเมริกัน โทรี เคลลี นำเพลงมาร้องใหม่ในแนวอะคูสติกและอัปโหลดขึ้นบนบัญชีติ๊กต็อกของเธอ
รางวัล

| ปี | รางวัล | สาขา | ผล | อ>  |
| --- | --- | --- | --- | --- |
| 2023 | เซอร์เคิลชาร์ตมิวสิกอะวอดส์ | เพลงแห่งปี – กันยายน | เสนอชื่อเข้าชิง |  |
เอลีซาเบตาแห่งโรมาเนีย

| ธรรมเนียมพระยศของ เอลีซาเบตาแห่งโรมาเนีย |
| --- | --- |
ตราประจำพระอิสริยยศ
ธงประจำพระอิสริยยศ
ตราประจำพระองค์
การทูล: Her Majesty (ใต้ฝ่าละอองพระบาท)
การแทนตน: ข้าพระพุทธเจ้า
การขานรับ: Your Majesty  (พระพุทธเจ้าข้า/เพคะ)
เจ้าหญิงเอลีซาเบตาแห่งโรมาเนีย (โรมาเนีย: Elisabeta ; 12 ตุลาคม ค.ศ. 1894 - 14 พฤศจิกายน ค.ศ. 1956) ต่อมาเป็นสมเด็จพระราชินีแห่งชาวเฮเลนส์ในพระนาม สมเด็จพระราชินีเอลิซาเว็ทแห่งกรีซ (กรีก: Ελισάβετ) ในฐานะพระมเหสีในสมเด็จพระราชาธิบดีเยออร์ยีโอสที่ 2 แห่งกรีซ ตั้งแต่ ค.ศ. 1922 จนกระทั่งทรงหย่าในปี ค.ศ. 1924 พระนางเป็นพระธิดาของพระเจ้าแฟร์ดีนันท์ที่ 1 แห่งโรมาเนียกับสมเด็จพระราชินีมารีอาแห่งโรมาเนีย
พระนางมีพระราชดำรัสสำคัญอยู่ประโยคหนึ่งว่า"ฉันได้กระทำผิดทุกๆอย่างในชีวิตของฉันนอกจากการเป็นฆาตกรและฉันไม่ปรารถนาที่จะตายโดยปราศจากการทำสิ่งเหล่านั้น"
เมื่อทรงพระเยาว์

ในวันที่ 12 ตุลาคม ค.ศ. 1894 เจ้าหญิงมารีแห่งเอดินบะระ พระชายาในมกุฎราชกุมารแฟร์ดีนันท์แห่งโรมาเนียมีพระประสูติกาลพระธิดาที่ปราสาทเปเรส เจ้าหญิงมีพระนามว่า เอลีซาเบตา ซึ่งมีพระนามตามพระปิตุจฉาของพระองค์ คือ เอลีซาเบ็ทแห่งวีท สมเด็จพระราชินีแห่งโรมาเนีย พระมเหสีในพระเจ้าการอลที่ 1 แห่งโรมาเนีย เจ้าหญิงเอลีซาเบตาทรงใช้พระชนมชีพในช่วงต้นที่ปราสาทเปเรส เมืองซินายอา ที่ซึ่งมกุฎราชกุมาร ผู้เป็นพระบิดาทรงพำนักอยู่ ในหนังสือ The Story of My Life พระนิพนธ์ในพระราชินีมารีอา(เจ้าหญิงมารี) ผู้เป็นพระมารดาทรงบันทึกไว้ว่า "เธอมีผิวที่ขาวดุจดังน้ำนมและมีตาโตสีเขียว มักจะตื่นตกใจกลัวง่าย รักที่จะเก็บและวัดดอกไม้ แต่ในตอนแรกเธอเป็นคนเงียบๆแต่ก็บอกเล่าเรื่องราวเกี่ยวกับดอกลิลลี่และดอกรักเร่ ดอกใหญ่ ริมสระน้ำ ในตอนอยู่ที่ที่จอดรถใกล้ปราสาท รถม้ากำลังออกตัว ฉันรู้สึกประหลาดใจมากเมื่อเธอได้เล่าเรื่องความฝันของเธอและบอกว่าเธอมีเพื่อนเป็นนางฟ้า ทำให้ฉันรู้สึกว่าเด็กคนนี้ของฉันมีความคิดที่ฉันคาดไม่ถึง" เนื่องจากเจ้าหญิงมารีในขณะนั้นมีพระชนมายุเพียง 19 พรรษา และเจ้าหญิงเอลีซาเบตากับเจ้าชายการอลพระเชษฐาของพระองค์ได้รับการศึกษาร่วมกัน พระราชินีเอลีซาเบตาทรงปลูกฝังพระองค์ให้รักศิลปะ
เมื่อมีพระชนมายุ 5 ชันษาทรงศึกษาเปียโนและไวโอลินกับจอร์จ อีเนสคู นักดนตรีในพระราชินีเอลีซาเบ็ท พระองค์ทรงมีความสามารถในการวาดภาพ ในเวลาเพียง 1 ปีพระองค์ทรงเรียรู้ไวในการเป็นศิลปิน แต่เป็นที่รับรู้ต่อสาธารณะน้อยนัก ทรงชื่นชอบที่จะฟังหีบเพลงในห้องที่มีกระจกแบบมูราโน ทรงเต้นรำแบบวอล์ซ ในตอนกลางคืนทรงชอบเล่นเพลงของเฟรเดริก ฟร็องซัว ชอแป็ง,โซนาตาของลูทวิช ฟัน เบทโฮเฟิน หรือของโดเมนิโก สการ์เล็ตติ ในฤดูหนาวจัดของซินายอาที่มีภูเขาที่ปกคลุมไปด้วยหิมะล้อมรอบยังตรึงอยู่ในความทรงจำของเจ้าหญิงเอลีซาเบตาเสมอ
เจ้าหญิงเอลีซาเบตาเป็นพระธิดาจากพระโอรส-ธิดาทั้งหมด 6 พระองค์ของสมเด็จพระราชาธิบดีแฟร์ดีนันท์ที่ 1 กับพระราชินีมารีอา ทั้งที่ทรงยังไม่เคยเข้าศึกษาในสถานศึกษาใดๆ แต่ทรงพูดได้ถึง 4 ภาษาและทรงได้รับการศึกษาศิลปกรรม,การเต้นรำและประวัติดนตรีและวรรณคดี ทรงชื่นชอบดนตรีและนักดนตรีต่างๆ ว่ากันว่าทรงเก็บผลงานของนักดนตรีต่างๆ รวมถึงแผ่นเสียงไว้ในหีบแผ่นเสียง แต่หีบได้ถูกทำลายในระหว่างที่ครอบครัวถูกคุ้มครองสงครามโลกครั้งที่ 1.
สิ้นปี ค.ศ. 19014 การเสด็จสวรรคตของพระอัยกา และพระบิดาของพระองค์ได้ขึ้นครองราชสมบัติในพระนาม สมเด็จพระราชาธิบดีแฟร์ดีนันท์ที่ 1 แห่งโรมาเนีย ทำให้พระราชวงศ์ต้องย้ายจากซินายอาไปยังบูคาเรสต์ ที่พระราชวังโคโทรเซนิ ทำให้เจ้าหญิงต้องเสด็จออกตามที่สาธารณะพร้อมพระบิดาและพระมารดา ทรงต้องทำกิจกรรมต่างๆเพื่อการกุศล เจ้าหญิงทรงชื่นชอบครั้งที่อยู่ที่บูคาเรสต์มาก เนื่องจากสภาพอากาศของบูคาเรสต์เหมาะกับผู้ชื่นชอบศิลปะ พระองค์มีพระสหายเพิ่มมากขึ้นแต่การพำนักที่นี่ต้องทำตามกฎระเบียบเคร่งครัด
ในฤดูร้อน ค.ศ. 1916 เมื่อโรมาเนียเข้าสู่สงครามโลกครั้งที่ 1 ทำให้พระราชวงศ์และคณะรัฐบาล ถูกบังคับให้ลี้ภัยไปยังเมือง อาซิ เมื่อเยอรมนียึดครองโรมาเนีย ต่อมา 2 ปี พระองค์ต้องลี้ภัยไปยังประเทศมอลโดวา ที่นั่นพระองค์ต้องพำนักที่บ้านในบิคาซ โดยพระราชินีมารีอา พระมารดาพร้อมกับพระขนิษฐาทั้ง 2 ของพระองค์คือ เจ้าหญิงมารีอาแห่งโรมาเนียและเจ้าหญิงอีเลียนาแห่งโรมาเนีย ได้ประกอบพระกรณียกิจด้านการพยาบาล
ความสัมพันธ์กับพระราชวงศ์พระองค์อื่นๆ

เจ้าหญิงเอลีซาเบตาทรงไม่ค่อยร่วมพบปะกับพระราชวงศ์อื่นๆ และทรงไม่เล่นกับพระอนุชาและพระขนิษฐา พระองค์มักจะพอใจเมื่อทรงอยู่คนเดียวกับสุนัขทรงเลี้ยงและอ่านหนังสือ พระองค์มักจะปฏิเสธในการร่วมเสวยอาหารกับพระราชวงศ์ โดยจะทรงหาข้ออ้างต่างๆนานาเพื่อหลีกเลี่ยงการพบปะกับพระราชวงศ์ น่าเศร้าที่การที่ทรงแยกตัวอยู่ลำพังทำให้พระองค์ทรงเติบโตมาอย่างไม่ดี สมเด็จพระราชินีมารีอาแห่งโรมาเนีย พระมารดาทรงพยายามชักชวนให้พระองค์รู้จักเข้าสังคมส่วนรวมและอยู่ร่วมกันบ้าง ทำกิจกรรมต่างๆในครอบครัวบ้าง แต่พระองค์ไม่ยอมและทรงไม่แยแสต่อพระมารดา ทำให้พระมารดาทรงผิดหวังเป็นอันมาก พระนางมักว่าถึงการขาดการให้ความรัก ความอบอุ่นแก่เจ้าหญิงเอลีซาเบตา พระราชินีมารีอาทรงบันทึกไว้ในบันทึกประจำวันของพระนางว่า "...ความลับอยู่ในความเห็นแก่ตัวทั้งหมด และแน่นอนมันไม่สามารถช่วยอะไรได้แก่ผู้ที่ไม่ให้ความรักความสนใจในชีวิตของเธอเท่านั้นแต่เธอได้พยายามเก็บกดได้ดีและเก็บความเจ็บปวดซ่อนไว้ในความรู้สึก การที่เธอมีสิ่งที่ต้องการทำให้เธอป่วยและไม่มีที่ไหนเลยที่เธอเป็น... คุณยินดีที่จะเป็น สิ่งที่คุณทำนั้นไม่มีร่องรอยในความสุขแห่งชีวิตของเธอ เธอรักเรา แต่ในความรักนี้ก็ไม่ทำให้เกิดความสุขเลยแม้แต่น้อย เพราะมันคือสิ่งที่ไม่เคยเกิดขึ้น "
ด้วยความงดงามของเจ้าหญิง ทำให้ต้องมีคู่ครองซึ่งทำให้เจ้าหญิงทรงขัดแย้งกับพระราชินีมารีอา เนื่องจากพระนางประสงค์ให้พระธิดาของพระนางสมรสกับเจ้าชายรัชทายาทองค์ใดองค์หนึ่งในประเทศแถบคาบสมุทรบอลข่าน ในปี ค.ศ. 1923 การแบ็ฟติสท์พระโอรสองค์แรกของพระขนิษฐาของพระองค์ที่เบลเกรด ได้มีข่าวลือว่าสมเด็จพระราชาธิบดีอเล็กซานเดอร์ที่ 1 แห่งยูโกสลาเวีย ผู้เป็นพระสวามีในพระขนิษฐา ได้เกี้ยวพาราสีเจ้าหญิงเอลีซาเบตา เมื่อพระราชินีมารีอาทรงทราบ พระนางได้ให้เจ้าหญิงเอลีซาเบตาเสด็จกลับบูคาเรสต์ในทันที นับเป็นเรื่องอื้อฉาวเรื่องแรกของพระองค์
เจ้าหญิงเอลีซาเบตาทรงไม่สนิทกับพระเชษฐาของพระองค์ผู้ซึ่งชอบใช้อารมณ์ พระมารดาของพระองค์ทรงบันทึกไว้ว่า "ภายใต้ใบหน้าอันงดงามของเธอได้แฝงไปด้วยความขุ่นเคือง,ความไม่พอใจและความริษยาในความอับโชคของเธอ ในครั้งหนึ่งเธอได้แสดงทัศนคติต่อซิทตา(เจ้าหญิงเฮเลนแห่งกรีซและเดนมาร์กผู้เป็นพระชายาในเจ้าชายการอล พระเชษฐาของเจ้าหญิงเอลีซาเบตา)หรือหนึ่งในพี่น้องของเธอ เธอได้กล่าวถ้อยคำที่รุนแรง พูดในสิ่งที่เธอไม่พอใจซึ่งเป็นจุดอ่อนของทุกคน การอลและน้องคนอื่นๆของเธอต่างเกรงกลัวเธอและมักจะทะเลาะกับการอลเสมอ ฉันเลยต้องเป็นฝ่ายประนีประนอม"
เจ้าหญิงอีเลียนาแห่งโรมาเนีย พระขนิษฐาของเธอซึ่งเป็นพระธิดาลับของพระราชินีมารีอา ผู้อื้อฉาวกับบาร์บู สเตอบีย์ เจ้าหญิงเอลีซาเบตาทรงไม่สงสารพระขนิษฐาซึ่งประสูติท่ามกลางความอื้อฉาวของพระมารดาแต่กลับล้อเลียนเจ้าหญิงอีเลียนาเสมอ คอนสแตนติน อากโทรเอียนนูได้เรียบเรียงเหตุการณ์จากความทรงจำว่า เจ้าหญิงเอลีซาเบตาทรงกล่าวกับเจ้าหญิงอีเลียนาว่า "อีเลียนามาที่หน้าต่างเร็วเข้า มาดูพ่อของเธอ" ซึ่งบาร์บู สเตอบีย์ได้ออกจากรถพอดี
การอภิเษกสมรสกับเจ้าชายเยออร์ยีโอสแห่งกรีซ

ในปี ค.ศ. 1911 ในวันคล้ายวันประสูติของเจ้าหญิงเอลีซาเบตา พระองค์ทรงได้พบปะกับเจ้าชายเยออร์ยีโอสแห่งกรีซ พระโอรสองค์โตในเจ้าชายคอนสแตนติน มกุฎราชกุมารแห่งกรีซ ราชวงศ์กรีซตอบรับคำเชิญของพระเจ้าแฟร์ดีนันท์ให้เสด็จเยือนโรมาเนียที่กรุงบูคาเรสต์ การพบปะกับเจ้าชายชาวกรีซครั้งแรก เจ้าหญิงทรงปฏิเสธข้อเสนอในการสมรส ซึ่งทำให้ทุกพระราชวงศ์ต่างประหลาดใจ เพราะเจ้าหญิงยังทรงศึกษาอยู่ ก่อนปี ค.ศ. 1914 เจ้าชายเยออร์ยีโอสทรงขอเจ้าหญิงเอลีซาเบตาสมรสอีกครั้ง แต่ก็ได้รับการตอบปฏิเสธจากพระองค์เช่นเดิม ซึ่งตอนนั้นพระองค์มีพระชนมายุ 20 พรรษา ทรงปฏิเสธจากคำแนะนำของพระอัยยิกา พระนางคาร์เมน ซิลเวีย(อดีตพระราชินีเอลีซาเบ็ท) ที่ไม่ประสงค์ให้เจ้าหญิงอภิเษกสมรสกับเจ้าชายเยออร์ยีโอสแห่งกรีซ เนื่องจากทรงเชื่อว่า เจ้าหญิงเอลีซาเบตาจะสามารถพบพระสวามีที่ดีสำหรับเธอได้ด้วยพระองค์เอง
สงครามโลกครั้งที่ 1 ประทุขึ้นในเดือนสิงหาคม ค.ศ. 1914 ทำให้การอภิเษกสมรสในกาลข้างหน้าของเจ้าหญิงยุ่งยากขึ้น จุดจบของการนองเลือดในวันที่ 1 ธันวาคม ค.ศ. 1918 พระราชวงศ์ได้เสด็จกลับบูคาเรสต์ซึ่งสงบจากสงครามแล้ว พระราชินีมารีอาทรงตระเตรียมในการหาพระสวามีให้เจ้าหญิงเอลีซาเบตาและพระชายาให้เจ้าชายการอล ในปี ค.ศ. 1920 พระราชินีมารีอาและพระธิดาได้เสด็จไปพักผ่อนที่ลูกาโน เพื่อไปเสด็จเยี่ยมพระมารดาและพระขนิษฐา
พระราชินีมารีอาออกเดินทางไปพร้อมกับเจ้าหญิงเอลีซาเบตา ทรงวางแผนที่จะให้เจ้าหญิงอภิเษกสมรสกับเจ้าชายอิตาลี ผู้ซึ่งทางพระราชวงศ์ได้ตระเตรียมการสมรสแล้ว แต่การพบปะก็ล้มเหลว เจ้าหญิงเสด็จกลับไปที่สวิตเซอร์แลนด์ ในตอนนั้นเจ้าชายเยออร์ยีโอสแห่งกรีซตกอยู่ในภาวะลำบาก เนื่องจากพระราชวงศ์ถูกเนรเทศจากกรีซในช่วงสงครามโลกครั้งที่ 1 และพระราชวงศ์อยู่ระหว่างการลี้ภัย เพราะหลังจากสงครามมีหลายประเทศที่ประกาศล้มล้างระบอบกษัตริย์ พวกต่อต้านราชวงศ์มีกำลังกล้าแข็งขึ้น ดังนั้นการสมรสของพระธิดากับพระราชวงศ์ที่ยังเหลืออยู่ในยุโรปเป็นที่ยากยิ่งสำหรับพระราชินีมารีอาแห่งโรมาเนีย เจ้าหญิงเอลีซาเบตาตอบตกลงในการอภิเษกสมรสกับเจ้าชายเยออร์ยีโอสแห่งกรีซในขณะที่มีการจัดเตรียมพระราชพิธีอภิเษกสมรสระหว่างเจ้าหญิงเฮเลนแห่งกรีซและเดนมาร์กกับเจ้าชายการอลพระเชษฐา ในการตอบตกลงครั้งนี้เจ้าหญิงเอลีซาเบตายังทรงลังเลพระทัย เจ้าหญิงทรงเขียนบัทึกลับว่า "ตอนนี้ฉันอายุ 26 ปีและฉันรู้สึกหนักใจ เบื่อในความหวังและความคิดที่ผิดที่ยังคงมาไม่ถึง!" ด้วยแรงกดดันจากพระราชวงศ์เจ้าหญิงเอลีซาเบตาต้องอภิเษกสมรสกับเจ้าชายเยออร์ยีโอสแห่งกรีซ ในวันที่ 13 ตุลาคม ค.ศ. 1920 สมเด็จพระราชินีมารีอาทรงบันทึกไว้ว่า "วันนี้ช่างเป็นวันที่เสียอารมณ์จริงๆ กว่าเอลีซาเบตาจะยอมรับการหมั้นอย่างเป็นทางการ... เธอมีความคิดแปลกคือไม่ได้ประทับใจในเจ้าชายเยออร์ยีโอส เธอไม่ได้มีความรู้สึกที่ดีต่อเจ้าชายเยออร์ยีโอสและเธอคิดว่าการแต่งงานนี้จะทำให้ไม่มีความสุข แต่เธอบอกว่าไม่มีวันที่จะยกเลิกงานหมั้น เนื่องจากเธอมีมุมมองที่ต่างจากนั้นและเธอรู้ว่าอายุเท่านี้เธอควรจะแต่งงานได้แล้ว หลังอาหารกลางวันเธอรู้สึกเศร้ามากทั้งๆที่วันนั้นเป็นวันดี แต่แหมฉันจะได้เห็นการเรียนรู้ต่อไปในชีวิตเธอด้วยเธอเอง!"
ในวันที่ 27 กุมภาพันธ์ ค.ศ. 1921 ที่โบสถ์เมโทรโปลิแทน บนยอดเขาในบูคาเรสต์ ได้มีพิธีอภิเษกสมรสระหว่างเจ้าชายเยออร์ยีโอสแห่งกรีซและเจ้าหญิงเอลีซาเบตา ใช้เวลา 2 วันร่วมกันที่สครอวิสเทีย และในวันที่ 7 มีนาคม ได้เสด็จออกจากประเทศโรมาเนียไปยังกรีซ ในวันที่ 10 มีนาคม ค.ศ. 1921 มีการจัดพิธีอภิเษกสมรสระหว่างเจ้าชายการอลกับเจ้าหญิงเฮเลนที่เอเธนส์
จากมกุฎราชกุมารีสู่สมเด็จพระราชินีแห่งกรีซ

ในฤดูใบไม้ผลิ ปี ค.ศ. 1921 เจ้าหญิงเอลีซาเบตาทรงเหยียบผืนแผ่นดินกรีซครั้งแรกในฐานะ พระชายาในมกุฎราชกุมารแห่งกรีซ สถานะของพระราชวงศ์กรีกในตอนนั้นเริ่มดีขึ้น สมเด็จพระราชาธิบดีกอนสตันดีโนสที่ 1 ทรงได้กลับคืนสู่พระราชบัลลังก์ หลังจากต้องลี้ภัยในต่างประเทศถึงหลายปี ในตอนนั้นชาวกรีกแบ่งแยกเป็น 2 ฝ่าย คือ พวกนิยมปฏิวัติกับพวกนิยมกษัตริย์และพระราชวงศ์ ความขัดแย้งของสองพวกนับว่าตึงเครีนดมาก
เจ้าหญิงเอลีซาเบตาทรงปรับตัวไม่ได้กับประเทศใหม่ ทรงมีความสัมพันธ์กับเชื้อพระวงศ์กรีกอย่างเย็นชาตามอุปนิสัยของพระองค์ พระองค์ทรงขาดความรู้ในการเป็นชาวกรีกและเชื้อพระวงศ์กรีก และเชื่อว่าชาวกรีกจะไม่ยอมรับพระองค์ในฐานะมกุฎราชกุมารีหากทรงไม่มีพระประสูติกาล
ในเดือนมกราคม ค.ศ. 1922 เจ้าหญิงเอลีซาเบตาพร้อมพระสวามีได้เสด็จกลับโรมาเนียครั้งแรกหลังจากอภิเษกสมรส ในฤดูใบไม้ผลิ พระองค์ทรงพระประชวรอย่างหนักด้วยไข้ไทฟอยด์ พระราชินีมารีอาต้องเสด็จไปยังกรีซเพื่อดูแลอาการประชวรของเจ้าหญิง การประชวรครั้งนี้สร้างความทรมานอย่างยาวนานแก่เจ้าหญิง ในฤดูร้อน พระอาการประชวรของเจ้าหญิงได้ทุเลาลงมาก พระองค์ได้เสด็จกลับโรมาเนีย เข้าร่วมพระราชพิธีราชาภิเษกอย่างเป็นทางการของพระบิดาและพระมารดา  ระหว่างทรงประทับอยู่ที่โรมาเนีย ได้เกิดเหตุการณ์ใหญ่ในกรีซคือ สมเด็จพระราชาธิบดีกอนสตันดีโนสที่ 1 ทรงถูกยึดอำนาจในเดือนกันยายน ค.ศ. 1922 และต้องเสด็จออกจากประเทศอีกครั้ง พระองค์ได้สละราชบัลลังก์ เจ้าชายเยออร์ยีโอส พระโอรสได้ครองราชย์ขึ้นเป็น สมเด็จพระราชาธิบดีเยออร์ยีโอสที่ 2 แห่งกรีซ
ในวันที่ 20 ตุลาคม ค.ศ. 1922 เจ้าหญิงเอลีซาเบตาได้เสด็จกลับกรีซในฐานะ "สมเด็จพระราชินีแห่งกรีซ" ทรงตระหนักถึงความไม่พร้อมที่จะเผชิญสถานการณ์ทางการเมืองในกรีซ พระองค์เริ่มจะปฏิเสธงานเลี้ยง,งานรับรองหรืองานทูตอย่างเป็นทางการ พระองค์ทรงพอพระทัยที่จะประทับที่ภาคใต้ของกรีซอย่างสงบ พระราชินีเอลีซาเบตาทรงเพาะปลูกพรรณไม้ ขยายพันธุ์พืชแปลกๆ และทรงใช้เวลาในการอ่านหนังสือภาษากรีก และทั้งในฉบับภาษาเยอรมัน ทรงวาดภาพและเล่นเปียโน รวมทั้งเสด็จประพาส เวียนนา,ฟลอเรนซ์,ปารีสและลอนดอน
จากการที่สถานการณ์ภายในประเทศไม่ดีขึ้น ชนชั้นกลางได้โกรธแค้นและก่อการปฏิวัติกรีซขึ้นในปี ค.ศ. 1924 หลังจากพระราชพิธีราชาภิเษกของสมเด็จพระราชาธิบดีเยออร์ยีโอสที่ 2 เพียง 15 เดือน พระองค์ทรงถูกบังคับให้สละราชบัลลังก์(ซึ่งทรงครองราชย์อีกครั้งในปี ค.ศ. 1935) พระราชินีเอลีซาเบตาทรงถูกถอดพระอิศริยยศ ซึ่งทำให้พระองค์โล่งพระทัย
หลังจากทรงลี้ภัยที่บูคาเรสต์ แล้วในลอนดอน ความสัมพันธ์ของทั้ง 2 พระองค์เริ่มเลวร้ายลง ทั้ง 2 พระองค์ทรงแยกกันประทับ และทรงหย่าอย่างเป็นทางการจนกระทั่ง ค.ศ. 1935 อดีตพระราชินีเอลีซาเบตาทรงกลับคืนสู่พระยศ "เจ้าหญิง" และเสด็จกลับโรมาเนียหลังจากทรงหย่า พระราชินีมารีอาทรงเล่าถึงความผิดหวังในพระธิดาว่า "ก่อนหย่า เยออร์ยีโอสได้พยายามหลายโอกาสที่จะคืนดีแต่พูดคุยกันผ่านผนังห้อง! เอลีซาเบตาตอบโดยอ้างคนนั้นคนนี้ ดูเหมือนภรรยาของเขาซึ่งเป็นลูกฉันพยายามทำบางอย่างที่ไม่มีใครเข้าใจ จะมีใครเข้าใจเธออีกไหม?"
เสด็จกลับสู่โรมาเนีย

หลังจากเสด็จกลับโรมาเนีย พระองค์ทรงหลีกเลี่ยงการได้รับการแต่งตั้งให้ดำรงเป็นเจ้าหญิงแห่งโรมาเนีย คอนสแตนติน อาร์กเทียนูได้จดจำได้ถึงข่าวลือที่เล่าต่อๆกันไปในเวลานั้นเกี่ยวกับพระองค์ว่า "พวกเขากล่าวว่า พระองค์เสด็จในเขตต่างๆ ฉลองพระองค์ด้วยเสื้อคลุมยาว และมักครวญเพลงของสครูเบิร์ต ลีเดอร์ ทรงสร้างความประหลาดใจมากภายในฉลองพระองค์เครื่องแบบทหาร ทรงประทับใจในห้องที่มืดและประดับด้วยผ้าม่านสีซีด ทรงตื่นบรรทมในตอนกลางคืนและทรงเล่นเปียโนเพื่อขับร้องเพลงจนถึงย่ำรุ่ง ในบทเพลงของโมสาร์ท ทรงวาดภาพบ่อยๆ แต่ทรงเริ่มประพันธ์บทกลอน พระองค์ทรงเดินทางด้วยเงินบำเหน็จรายปีไปที่เวนิสและนีซ ไม่มีใครเห็นพระองค์อยู่กับคนใดเลย!"
ไม่กี่ปีหลังจากขึ้นครองราชบัลลังก์โรมาเนีย ในปีค.ศ. 1930 สมเด็จพระราชาธิบดีการอลที่ 2 แห่งโรมาเนียผู้เป็นพระเชษฐาของพระองค์ ทรงกระทำการอันน่าแปลกใจ คือทรงสร้างพระราชวังขนาดเล็กและสวยงามแก่เจ้าหญิงเอลีซาเบตาบนฝั่งทะเลสาบเฮราสทรู รู้จักกันในนาม พระราชวังเอลิซาเบตาและต่อมาจะเป็นที่ที่พระนัดดาของเจ้าหญิงคือ สมเด็จพระราชาธิบดีมีไฮที่ 1 แห่งโรมาเนีย ทรงถูกยึดอำนาจโดย เปทรู กรอซาและจอร์เก เยออร์ยีโอสิอู-เด็จ ทรงถูกบังคับให้ลงพระนามสละราชบัลลังก์ และปัจจุบันที่นี้คือที่ประทับของพระราชวงศ์โรมาเนีย ตอนแรกเจ้าหญิงเอลีซาเบตาทรงประทับที่นี่แต่เสด็จออกไปประทับเพียงลำพัง โดยทรงไปเล่นกอล์ฟเมื่อยามว่าง
จากการเข้ามาในราชวงศ์ของแม็กดา ลูเพสคู พระชายาองค์ใหม่ของพระเชษฐา พระองค์ทรงไม่อยากขัดพระทัยพระเชษฐาในเรื่องรายได้ ทรงประหยัดทรัพย์สินและทรงซื้ออดีตคฤหาสน์กอร์ฟ บานาท ในเขตเมืองบันล็อก ที่แห่งนี้แม่บ้าน 2 คนที่เคยรับใช้พระองค์พยายามรักษาปราสาทแห่งนี้จนถึงช่วงสุดท้ายของชีวิต และวาดภาพปราสาทนี้ไว้ด้วยสีน้ำมันบนผืนผ้าใบ ซึ่งภาพนี้ได้ตีพิมพ์ลงในพระนิพนธ์ของพระมารดาของพระองค์คือเรื่อง The Country That I Love ( "Land that I love " ) ในฤดูใบไม้ผลิ ค.ศ. 1947 เจ้าหญิงเอลีซาเบตาทรงทราบข่าวจากโทรเลขว่า สมเด็จพระราชาธิบดีเยออร์ยีโอสที่ 2 อดีตพระสวามีเสด็จสวรรคต ในสมุดบันทึกของทรงจำของเจ้าชายนิโคลัสแห่งโรมาเนีย พระอนุชาของพระองค์ทรงบันทึกไว้ว่า ทรงถามพระเชษฐภคินีว่า รู้สึกอย่างไรกับข่าวที่เศร้าเช่นนี้ เจ้าหญิงทรงตอบว่า "ถ้าฉันตอบว่าฉันรักเขาล่ะ" เจ้าชายนิโคลัสทรงร้องอุทานว่า "ยากที่จะเข้าใจพี่เอลีซาเบตาของพวกเราอีกครั้งแล้ว!"
เสด็จลี้ภัยและสิ้นพระชนม์

เหล่าคอมมิวนิสต์มีอำนาตเต็มหลังจากสิ้นสุดสงครามโลกครั้งที่ 2 พวกเขาได้พยายามต่อต้านประเทศที่ปกครองด้วยระบอบกษัตริย์และสาธารณรัฐและพยายามเปลี่ยนแปลงให้เป็นคอมมิวนิสต์ และปัญหานี้ยังคงยืดเยื้อในโรมาเนีย สมเด็จพระราชาธิบดีไมเคิลที่ 1 แห่งโรมาเนียทรงถูกบังคับให้ลงนามสละราชบัลลังก์ในวันที่ 30 ธันวาคม ค.ศ. 1947 พระราชวงศ์ทุกพระองค์ต้องเสด็จออกจากแผ่นดินโรมาเนีย ในวันที่ 4 มกราคม ค.ศ. 1948 รถไฟพระที่นั่งที่ซึ่งมีพระราชาธิบดีมีไฮ,สมเด็จพระราชชนนีเฮเลนและเจ้าหญิงอีเลียนา มุ่งหน้าสู่บันล็อก บนชานชลาไม้ของบันล็อก มีสตรี 3 คนรออยู่ซึ่งก็คือ เจ้าหญิงเอลีซาเบตา อดีตพระราชินีแห่งกรีซ พร้อมทั้งนางสนองโอษฐ์อีก 2 คน ทั้ง 3 ยืนรอด้วยความหนาวเย็นพร้อมสัมภาระส่วนพระองค์ แต่หลังจากทรงขึ้นรถไฟได้ไม่นาน พระองค์ทรงระลึกถึงความทรงจำที่ตรึงในจิตใจอยู่เบื้องหลัง ประเทศนี้เป็นที่ที่พระองค์ทรงเจริญพระชันษา ที่ที่ประทับอยู่ทั้งสุขและทุกข์ พระองค์ทรงรู้สึกว่าจะต้องแยกจากที่แห่งนี้อีกตลอดกาลโดยทรงทราบว่าพระชนม์ชีพจะอยู่ไม่ถึง 10 ปี
หลังจากใช้เวลาอันสั้นประทับร่วมกับพระราชวงศ์ในเยอรมนี ที่ซิกมารินเกน เจ้าหญิงเสด็จไปประทับที่เมืองคานส์ ซึ่งทรงเช่าอพาร์ทเมนต์ ทรงใช้พระชนม์ชีพบั้นปลายด้วยการเล่นเปียโน เจ้าหญิงเอลีซาเบตา อดีตพระราชินีแห่งกรีซ สิ้นพระชนม์ในวันที่ 15 พฤศจิกายน ค.ศ. 1956 สิริพระชนมายุ 62 พรรษา พระศพถูกฝังที่เฟรนซ์ รีเวียรา
การอ้างสิทธิในพระราชทรัพย์ของเจ้าหญิงเอลีซาเบตา

ก่อนปี ค.ศ. 2006 ทรัพย์สินและที่ดินของพระองค์แถบบันล็อก ซึ่งปัจจุบันทรุดโทรมลงมาก ได้ถูกอ้างสิทธิและทำการซ่อมแซมโดยพอล-ฟิลิปเป โฮเฮนโซลเลิร์น พระนัดดาในเจ้าหญิงเอลีซาเบตา ซึ่งเป็นทายาทอย่างไม่เป็นทางการของพระราชาธิบดีการอลที่ 2 ในเดือนกรกฎาคม ค.ศ. 2007 การบูรณะต้องหยุดชะงักเพราะตามกฎพระราชวงศ์โฮเฮนโซลเลิร์น ไม่ยอมรับ"เลือดสีฟ้า"ของพอล-ฟิลิปเป ดังนั้นจึงไม่มีสิทธิในทรัพย์ของพระราชวงศ์
พอล-ฟิลิปเป โฮเฮนโซลเลิร์นยังอ้างสิทธิในเงิน,เหรียญตรา,เครื่องประดับ,วัตถุทอง,แพลททินัมและโลหะมีค่าต่างๆของพระราชวงศ์ ที่ถูกยึดโดยคอมมิวนิสต์และทรัพย์สินที่เป็นของเจ้าหญิงเอลีซาเบตา,พระราชาธิบดีการอลที่ 2 และเจ้าชายนิโคลัส ซึ่งในปี ค.ศ. 1948 คอมมิวนิสต์ได้เข้ายึดวังบันล็อกได้ยึดเครื่องประดับ,เหรียญที่ระลึกและ เหรียญทอง 708 เหรียญ ปัจจุบันทางเมืองได้ซื้อวังนี้ในวาระ 49 ปีก่อตั้งมณฑลบานาท
คำอ้างอิง

"ฉันรักเธอมากเท่าไหน เปเรส สวรรค์วัยเด็กของฉันที่จะหายไป!คุณจะรู้ไหมเกี่ยวกับแสงและเงา,เสียงและกลิ่นไอ เป็นที่แห่งความเหงา! เมื่อเราหายใจในปัจจุบันจะทำให้เราคิดกลับสู่อดีต ที่ซึ่งเป็นที่พักในความฝันและมายา สงสัยดังเช่นบทกวี <หิมะอยู่ที่ไหนในปีกลาย?>"- ที่มาจากไดอารี่ของเจ้าหญิงเอลีซาเบตา ระหว่างทรงลี้ภัยในฝรั่งเศส
"พระเจ้าแฟร์ดีนันท์ทรงเป็นกษัตริย์ด้วยการตัดสินพระทัยด้วยพระองค์เองและไม่แสวงหาผลประโยชน์ พระราชินีมารีอาได้ขึ้นเป็นพระราชินีด้วยความรัก ความทุ่มเทในโรมาเนีย และทรงมีความเฉลียวฉลาด แต่ก็ไม่มีใครสามารถเป็นครูที่ดีแก่ลูกๆได้ ... เกี่ยวกับการอล ทายาทที่ไม่มีใครอยากพูดถึง! ลูกคนที่สอง เอลีซาเบตา ไม่สามารถทำหน้าที่พระราชินีแห่งกรีซรวมทั้งเจ้าหญิงแห่งโรมาเนียได้เต็มที่ เธอมักจบวันนั้นในโรงแรมซึ่งทรงเป็นนักผจญภัยที่เดินทางไปทุกที่ มิกนอล ลูกสาวอีกคนกลับได้รับการยอมรับในฐานะพระราชินีแห่งเซอร์เบีย เพราะมือเหล็กของพระเจ้าอเล็กซานเดอร์แห่งเซอร์เบียและสิ่งแวดล้อมที่เคร่งครัดในเซอร์เบีย แต่มิกนอลได้ลืมเลือนว่าตนเป็นชาวโรมาเนีย มีเพียง 2 คนก่อนเมอร์เชียเท่านั้นคือ นิโคลัสและอีเลียนานับเป็นชาวโรมาเนียที่แท้จริง.."-ที่มาจากเลขาส่วนตัวของเจ้าชายนิโคลัส